बैठक के बाद कहा- केंद्र सरकार के ड्राफ्ट के बाद फैसला करेंगे
Congress Meeting on Uniform Civil Code: ऑल इंडिया कांग्रेस कमेटी के सूत्रों ने बताया कि इस बैठक में पी चिदंबरम, सलमान खुर्शीद, विवेक तनखा, केटीएस तुलसी, लोकसभा सांसद मनीष तिवारी, एल हनुमंथैया और अभिषेक मनु सिंघवी शामिल हैं।
देश में यूनिफॉर्म सिविल कोड (UCC) को लेकर शनिवार को कांग्रेस की बैठक हुई। बैठक में देश में UCC लागू करने को लेकर चर्चा की गई। हालांकि, इस मीटिंग में भी कांग्रेस अपना रुख तय नहीं कर पाई है।
कांग्रेस नेता केटीएस तुलसी ने ANI को बताया कि UCC को लेकर अभी कुछ तय नहीं हुआ है। जब केंद्र सरकार UCC ड्राफ्ट देगी तब पार्टी इस पर फैसला करेगी। इस बैठक में पी चिदंबरम, सलमान खुर्शीद, विवेक तनखा, लोकसभा सांसद मनीष तिवारी, एल हनुमंथैया और अभिषेक मनु सिंघवी शामिल थे।
केंद्र सरकार देश में यूनिफॉर्म सिविल कोड लागू करने की तैयारी कर रही
संविधान की धारा 44 के तहत केंद्र सरकार पूरे देश में यूनिफॉर्म सिविल कोड लागू करने की तैयारी कर रही है। UCC के तहत शादी, वसीयत, बच्चा गोद लेने और अन्य मामलों में देशभर में एक ही कानून लागू हो जाएगा।
लॉ कमीशन ने UCC पर सुझाव भेजने की तारीख 28 जुलाई तक बढ़ाई
वहीं, लॉ कमीशन ने शुक्रवार को यूनिफॉर्म सिविल कोड (UCC) पर आम लोगों और संगठनों से सुझाव लेने की तारीख बढ़ा दी। अब UCC पर लोगों के सुझाव 28 जुलाई तक स्वीकार किए जाएंगे। पहले यह तारीख 14 जुलाई तय की गई थी।
लॉ कमीशन ने 14 जून को नोटिस जारी करते हुए आम लोगों और संगठनों से सुझाव मांगे थे। शुक्रवार तक कमीशन को 50 लाख से ज्यादा सुझाव मिल चुके हैं। आयोग का मानना है कि यह मुद्दा देश के हर नागरिक से जुड़ा है, ऐसे में कोई फैसला लेने से पहले उनकी राय जानना जरूरी है। UCC पर सुझाव देने की आखिरी तारीख 14 जुलाई तय की गई थी।
अब पढ़ें, किस पार्टी ने UCC का समर्थन किया है और किसने नहीं...
UCC के समर्थन में शिवसेना (ऊद्धव गुट) और AAP
UCC के विरोध में पार्टियों के बयान
ये खबरें भी पढ़ें...
भास्कर एक्सप्लेनर: क्या यूनिफॉर्म सिविल कोड के बूते चुनाव लड़ेगी BJP; ये कानून है क्या?
14 जून को 22वें लॉ कमीशन ने एक बार फिर से यूनिफॉर्म सिविल कोड (UCC) पर विचार-विमर्श की प्रक्रिया को शुरू किया है। इसके तहत आम लोगों, संस्थानों और धार्मिक संगठनों से यूनिफॉर्म सिविल कोड पर राय मांगी गई है। ऐसा माना जा रहा है कि भारत सरकार ने यूनिफॉर्म सिविल कोड लागू करने के लिए पहला सियासी कदम उठा लिया है। पूरी खबर यहां पढ़ें...
भास्कर एक्सप्लेनर: यूनिफॉर्म सिविल कोड से हिंदुओं के लिए क्या बदलेगा; इन वजहों से सवाल उठा रहे कई हिंदूवादी और आदिवासी संगठन
विपक्षी दलों तो समान नागरिक संहिता को मुस्लिमों को उकसाने वाला मुद्दा बताते ही हैं, लेकिन कई हिंदूवादी समूहों और कुछ अन्य धर्मों के लोगों ने भी UCC पर चिंता जाहिर की है। उन्हें डर है कि UCC आने से उनके अधिकार भी कम हो जाएंगे। पूरी खबर यहां पढ़ें...